Alegzandra/wili-2018-roplus huggingface dataset:
I en konference med præsident Harry Truman den 18. juni, anførte Marshall med afsæt i erfaringerne fra slaget om Luzon, at amerikanerne ville lide 31.000 tab i de første 30 dage (og i sidste ende 20% af de japanske tab, som indebar et samlet tab på 70.000). Admiral Leahy, der var mere imponeret af slaget om Okinawa, mente at de amerikanske styrker ville lide en 35% tabsrate (hvilket indebar et ultimativt tab på 268.000). Admiral King mente, at tabene i de første 30 dage, ville ligge mellem tabene fra Luzon og Okinawa, dvs. mellem 31.000 og 41.000. Af disse estimater var det kun Nimitz', der inkluderede tab af styrker til havs, selvom kamikazeangreb havde påført 1,78 dræbte pr. kamikazepilot i slaget om Okinawa,. Troppetransportskibene ud for Kyūshū ville have været langt mere udsatte.

EGN-systemet blev indført i 1977 og anvendes i stort set alle relationer over for myndigheder, og ofte over for private virksomheder. EGN er trykkes på bulgarske identitetskort og pas under overskriften "ЕГН / personnummer".

De største industrier var dog stadig byggeindustri og skibsbygning. Men netop den sidste var fra 1370 ikke længere i stand til at beskæftige så mange kalfatrere og skibstømrere, så de forlod byen i stort tal. Desuden havde senatet fastsat lønningerne til de 6.000 kalfatrere aå højt, at skibsproduktionen havde svært ved at klare sig i den voksende konkurrence.

Endvidere havde japanerne organiseret det patriotiske borgere kampkorps, som omfattede alle raske mænd i alderen 15 til 60 og kvinder fra 17 til 40 (i alt 28 millioner mennesker), til kampstøtte og senere til kampopgaver. Der manglede generelt våben, træning og uniformer, og nogle mænd var bevæbnet med intet bedre end musketter, langbuer eller bambusspyd, men ikke desto mindre blev det forventet, at de gjorde deres bedste med det udstyr, de havde.

I sæson otte-episoden "Homer's Enemy" har forfatterne besluttet at undersøge "hvordan det ville være rent faktisk at arbejde sammen med Homer Simpson". Episoden udforsker dette ved at placere en realistisk karakter med en stærk arbejdsmoral, kaldet Frank Grimes, ved siden af Homer i et arbejdsmiljø. I episoden er Homer portrætteret som en "almindelig" mand og indbegrebet af den amerikanske ånd, men i nogle scener er hans negative egenskaber og dumhed tydeligt fremhævet. Ved slutningen af episoden er Grimes, en hårdtarbejdende og udholdende "rigtig amerikansk helt", henvist til rollen som antagonist, altså mere eller mindre Homers modpol eller rival, og det er meningen, at seeren skal blive glad for, at Homer har vundet.
Titusinder af tons salt og op til hundrede tusinde ton korn blev fragtet til Venedig af private købmænd – den overvejende del til videresalg til Norditalien. I den forbindelse fastsatte man årligt mindstepriser for hvede, som var forskellige alt efter oprindelse for at styre tilførslen af bestemte sorter og mængder. Da korn var underlagt den naturlige rytme mellem såning og høst, mens forbruget af brød var nærmest stabilt, optrådte der en særlig institution som mellemhandler, hvedekammeret (Camera Frumenti). Hertil var der imidlertid brug for store kapitaler, som blev fremskaffet ved statslån, told, salg af mel og korn samt mølle- og vægtgebyrer. Snart fik dette karakter af en statsbank, som mod rente modtog indskud i stor stil, også fra udenlandske regenter. Samtidig var der en tæt forbindelse med prokuratorerne fra San Marco, som gerne blev betegnes som "finansministeriet".

Sookie Stackhouse er en fiktiv karakter som optræder i Charlaine Harris' romanserie The Southern Vampire Mysteries og senere i hitserien True Blood, der er baseret på bøgerne.

Søren er fanget mellem soldaterlivet og familielivet og har lovet, at missionen til Afghanistan bliver den sidste. Men kan han holde sit ord? Filmen er optaget både i Danmark og Afghanistan og følger Sørens kamp, både på slagmarken og på hjemmefronten.

Mange UL'ere følger desuden efterlad ingen spor LNT (Leave No Trace) etikken for bæredygtig færden i spidsbelastede naturområder, hvilket ses i forlængelse af den mindre miljøbelastning som mindre brug af resurser og materialer afstedkommer.

Ramon Llull (1232 – 29. juni 1315) (latin: Raimundus eller Raymundus Lullus eller Lullius; spansk Raimundo Lulio) var en mallorcansk forfatter og filosof. Han skrev romanen Blanquerna, det tidligste væsentlige værk i catalansk litteratur. Nyligt opdagede manuskripter viser, at han kom eftertidens valgteorier i forkøbet med flere hundreder år. Han betragtes af og til som en pioner inden for teoretisk informatik, især i betragtning af hans indflydelse på Gottfried Leibniz. Llull er en velkendt fortolker af romerretten.

Verdensmesterskaberne på hardcourt i 1912 var ikke officielt anerkendt af International Lawn Tennis Federation, for forbundet blev først stiftet året efter.

Kynismen grundlagdes af Antisthenes, en elev af Sokrates. Diogenes blev kynismens mest kendte repræsentant. Han drev dens lære ud i ekstremerne og var genstand for mange myter. Blandt andet siges han at have boet i en tønde.

Annie Lennox (født 25. december 1954 i Aberdeen) er en skotsk sangerinde. Sammen med Dave Stewart stiftede hun bandet Eurythmics. Fra 1992 optrådte Annie Lennox som soloartist, men i 1999 blev Eurythmics genetableret.

To udgifter lod sig kun finansiere ved ad-hoc tiltag: krige og fødevareforsyning. Monte Vecchio som en slags "offentlig gæld" lod sig enten finansiere ved lån eller ved told – dvs. enten ved inddragelse af de lånepligtige familiers formue eller ved afgifter på udenrigshandelen. Der foregik en langvarig strid om dette grundlæggende spørgsmål, hvorved senatet i reglen foretrak tvangslån frem for told. Først da kursen på statsgældsbeviser i 1474 faldt til 13%, var enden på dette system nær.
Et personligt identifikationsnummer er et nummer, som staten eller andre offentlige myndigheder benytter til entydigt at identificere borgere og andre, som bor i landet.

Pierre Laval var uddannet jurist og arbejdede som advokat. Han var i sin ungdom socialist og blev i 1903 indvalgt i Assemblée Nationale. Fra første verdenskrig bevægede han sig efterhånden mod højre på det politiske spektrum, og næste trin i hans politiske karriere var en borgmesterpost i 1924 i byen Aubervilliers, inden han i 1927 blev valgt ind i Senatet.

I denne time har Estlands Landdag, som den lovlige repræsentant for vort land og folk, i fuldstændig enighed med de estiske demokratiske politiske partier og organisationer og med den ret der tilkommer folkene til selvbestemmelse, fundet det nødvendigt at tage de følgende afgørende skridt for at forme det estiske lands og folks skæbne.

Den 25. februar tidligt om morgenen hejste Johannes Üksi, kapten Schmidt, og soldaterne Sälg og Lippus i tårnet Pikk Hermann (Lange Hermann) i Tallinn et blå-sort-hvidt flag. Flagstangen var forfrossen og flagsnoren itu, så Sälg klatrede op i flagstangen med de andres hjælp og fastgjorde flaget. Om eftermiddagen indtog tyskerne det mennesketomme Toompea, hvor de blev modtaget af en opstemt Johannes Üksi, der i mellemtiden havde skaffet sig varmen med den af rødgardisterne efterladte vinkælders lagre. Fra da af indledtes kampen for at vinde den udråbte estiske selvstændighed.

Producer Don Murphy planlagde en G.I. Joe filmatisering, men da USA deltog i invasionen af Irak i marts 2003, foreslog Hasbro at filmatisere Transformers franchisen i stedet. Tom DeSanto sluttede sig til Murphy fordi han var fan af serien. De mødtes med tegneserie forfatteren Simon Furman, og citerede Generation 1 tegnefilm og tegneseriehæfter som deres væsentligste indflydelse. De gjorde Lederskabets Matrix til deres plot device, selvom Murphy omdøbte den pga. The Matrix filmserien. DeSanto valte at skrive filmens treatment fra en menneskelig synsvinkel for at engagere publikummet, mens Murphy ville have at den havde en realistisk tone, som minder om en katastrofefilm. Treatmentet bød på Autobotterne Optimus Prime, Ironhide, Jazz, Prowl, Ratchet, Wheeljack og Bumblebee, samt Decepticonerne Megatron, Starscream, Soundwave, Ravage, Laserbeak, Rumble, Skywarp og Shockwave.

Ved Tueholm Sø i Kongsholmparken, som ligger i Albertslund, findes arten sammen med bl.a. ene, alm. knopurt, knoldet mjødurt, pilealant, rank frøstjerne, stor knopurt, toårig høgeskæg og trenervet snerre

Om en ansøger er berettiget til Arbeitslosengeld II eller ej, afhænger af hans eller hendes opsparing, livsforsikring og indkomst af ægtefælle eller partner. Hvis disse aktiver er under en given værdi, kan en ansøger få penge fra staten. Grænsenværdien var i juli 2008 på €150 for frie værdier og € 250 for faste pensionsaktiver, begge beregnet per kapita og levetidsår. Derudover kan et hvert beskæftigelsesegnet individ i en fælles husstand (personer som bor i og afhængig resurser af ansøger), have en bil på en værdi af omkring 7.500 € og hus på maksimum 130 kvadratmeter i boligareal (mere hvis der er andre mennesker i den fælles husstand).
Bugten er opkaldt efter det tyske skib SMS Seeadler. I januar 1900 havde den tyske koloniforvaltning afsendt en straffeekspedition til admiralitetsøerne. Den bestod bl.a. af korvetkaptajn Schack, der sejlede til øen fra Herbertshöhe.

Hartz III trådte i kraft den 1. januar 2004. Denne lov havde til formål, at omstrukturere og reformere jobcentre, hvis navn blev ændret fra Bundesanstalt für Arbeit eller Arbeitsamt (Føderale arbejdsinstitution), til Bundesagentur für Arbeit eller Agentur für Arbeit (Federal arbejdsformidling).

De udenlandske forretningsforbindelsers tillid opnåede man ved, at kun Piccoloen svingede i værdi (det vil i almindelighed sige devalueringer). For ikke at skulle tage højde for disse svingninger i internationale aftaler, og dermed forskrække investorer, blev der udover Lira di Piccoli og Lira di Grossi indført en tredje møntfod, den såkaldte Lira a Grossi, hvis vekselkurs overfor Piccolo altid lå på 1 til 26, uanset hvordan værdien udviklede sig i forhold til Lira di Grossi.

Man søgte at fremme tilførslen af det knappe ædelmetal ved hjælp af toldfrihed. I 1354 indstillede Venedig udmøntningen af Grosso for ved en kunstigt fremkaldt mangel at fastholde dens værdi – hvad der indtil 1379 også lykkedes. I denne periode stabiliserede værdiforholdet mellem guld og sølv sig mellem 1:9,9 og 1:10,5, og overskred aldrig igen 1:12,5. Afgørende herfor var vel, at Venedig stort set kun købte krydderier – særlig kendt er peberrigdommen – som Venedig praktisk taget udbyggede til et monopol. Den største udstrømning af guld fra hele Europa foregik således vedvarende fra Venedig.

Under retssagen var Værnets pas inddraget, men han fik det for at få en behandling i Stockholm. Han greb chancen til at flygte til Argentina, hvor mange nazistiske krigsforbrydere skjulte sig. Det blev bekræftet i 1947, da Berlingske Tidende modtog et tip om, at han arbejdede for sundhedsministeriet i Argentina. Værnet døde i 1965 ved et færdselsuheld.

Han er medlem af Akademiet for de Tekniske Videnskaber og af repræsentantskabet for Danmarks Nationalbank og blev i 2010 Kommandør af Dannebrog. Due Jensen er desuden bestyrelsesformand for DUBA-B8 A/S, Bjerringbro Savværk Holding A/S, Ormstrup Gods A/S og Rådet for Bæredygtig Erhvervsudvikling.

I april 1942 besatte japanske enheder øen og udbyggede havnen. Under operation Brewer blev havnen i besat af amerikanerne i begyndelsen af 1944. Der opbyggede de en flådebase, som fik stor betydning ved isoleringen af Rabaul og erobringen af Filipinerne. På øen blev der også bygget en flyvebase samt Lombrum Seaplane Base.

Efter deres ankomst på Verdenen med de To Måner, delte elverne sig i flere forskellige stammer. Disse stammer adskiller sig fra hinanden både kulturelt, men også med hensyn til udseende.

I 1962 bevilligede Gladsaxe Kommune med borgmester Erhard Jakobsen som primus motor 25.000 kr. til etablering af et lokalt teater. Det første år spillede teateret under navnet Omegnsteateret i aulaen på Stengårdsskolen i Bagsværd, hvor tæppet gik 20. januar 1963 for premieren på Romulus den Store.
Byer som Bergamo og Brixen kunne imidlertid ikke nås ad flodvejen. Derfor besluttede Storrådet i 1283 at forbedre vejene dertil, hvilket i 1286 også skulle ske for vejene til Tyskland og Ungarn. I den forbindelse handlede det sig vel nærmere om sumpstier, som kunne befærdes med kærrer. Veje kunne man først udbygge i 1400-tallet, og man kom til Tyskland ad to veje – via Kärnten eller over Brennerpasset.

Identifikation af medfødt døvblindhed er en kompliceret og tidskrævende proces. Døvblindhed kan nemt forveksles med andre funktionsnedsættelser, og det kræver trænede øjne og et tværfagligt samarbejde at lave en tilstrækkelig udredning.

For personer født før 1900 er månedens identifikator (tredje og fjerde ciffer) forhøjet med 20 (f.eks 952324XXXX betegner en person, der er født den 24. marts 1895). Tilsvarende forhøjes månedens nummer med 40 for at betegne, at en person er født efter 1999 (f.eks 054907XXXX betegner en person født den 7. september 2005).

Linda Guzzetti: Venezianische Vermächtnisse: Die soziale und wirtschaftliche Situation von Frauen im Spiegel spätmittelalterlicher Testamente. Stuttgart/Weimar 1998.

I princippet afpassede man prisen på brød efter prisen på hvede. Trods det ændrede prisen på brød sig meget sjældent, i stedet blev vægten tilpasset. Ved høje priser på hvede blev brødet mindre, ved lave priser større. Da Venedig alene til sine indbyggere måtte importere omkring 30.000 ton hvede – når man ser bort fra de enorme mængder, som forsynede det halve Norditalien – drejede det sig om et af de største forretningsområder overhovedet. Hertil kom, at det var et af de mest sprængfarlige, så farligt, at dogen i 1268 blev dræbt på åben gade, blot fordi der var rygter om prisstigninger. At det blot drejede sig om at gebyrerne ved møllerne skulle forhøjes, viser, at alle venetianere var klar over, at disse gebyrstigninger ville medføre, at brødene blev mindre.

Hudfarve – elvere har generelt den samme variation i hudfarven som mennesker. Solfolket, der bor i ørkenen, har mørkebrun hud. Ulverytterne har tilpasset sig køligt tempereret klima; de er blege eller rødmossede, men får farve i varmere klima. De Hjemvendte er lyse i huden som følge af at leve på tundraen i Abodes nordlige bjerge. Flyvefolket, som bor i bjergene og sjældent kommer ud, er så blege, at de næsten er gennemsigtige.

Bladet får desuden Henrik Cavling som reporter, og han begynder allerede på sin tid ved dette blad at eksperimentere med den nye reportage-form, som senere ved Politiken, bliver starten på den moderne journalistik i Danmark. F.eks. reportagen om eksplosionsulykken på Donse Krudtværk er banebrydende i den henseende.
Daloons produkter afsættes i dag på en lang række europæiske markeder, hvor Storbritannien, Tyskland og de skandinaviske markeder er de vigtigste, men Daloon har også en betydelig eksport til f.eks. Frankrig, Finland, Spanien, Østrig og Schweiz. Forårsrullerne er fortsat Daloons hovedprodukt, og koncernen producerer i dag over 100 forskellige varianter fra 20-200 g til tilberedning i friture, pande og ovn. Daloons sortiment er de senere år blevet udvidet med mange forskellige orientalske snackprodukter som supplement til de danske specialiteter, som virksomheden har lavet gennem mange år.

Södertälje er en svensk købstad med 71774 indbyggere (dec. 2016). Byen ligger i landskabet Södermanland, og er en del af Stockholms län. Første gang Södertälje omtales i historiske kilder er år 1070 af Adam af Bremen i krøniken Gesta Hammaburgensis ecclesiae pontificum. Området havde dog på det tidspunkt allerede været beboet i en ang periode.

Elvere har også en lang graviditet – omkring to år. Årsagen til dette er endnu ukendt, men fødslen af et barn er altid en begivenhed, som alle ivrigt ser frem til. Hos elverne er et koncept som abort fuldstændig utænkeligt.

Isle of Man er en af De britiske Øer og ligger i det Irske Hav med ca. samme afstand fra England, Irland, Skotland og Wales. På grund af dens beliggenhed har øen et fugtigt havklima med mild vinter og kølig sommer.

Medicinsk overvågning (eller monitorering) handler om at følge en patients tilstand over tid, for at følge udviklingen i patientens tilstand, evt. med henblik på at opdage forværringer i et tidligt stadie, så hensigtsmæssige forholdsregler kan træffes.

Cafú er tidligere forsvarsspiller i den italienske storklub AC Milan. Han har spillet flere kampe for Brasilien end nogen anden, med 156 kampe. Han har vundet VM i fodbold to gange, og er den første fodboldspiller, som har spillet tre VM-finaler.

Fartøjerne vil være i stand til at patruljere (og modtage VERTREP) i op til sea state 5 (hård sø, bølgehøjde mellem 2,50-4,00 meter) samt muligheden for at kunne overleve i op til sta state 8 (meget svær sø, bølgehøjde mellem 9-14 meter). Dog er sætning og bjærgning af RIB begrænset til seastate 4 (moderat sø, bølgehøjde mellem 1,25-2,50 meter). Disse parametre er dog en klar forbedring i forhold til Moa-klassen som de erstattede.

Enhver som tegnede sig for et lån, fik en kvittering. Disse lånebeviser kunne herefter sælges eller belånes. Således udviklede der sig fra disse papirer en form for spekulationshandel, hvor kurserne overvejende blev bestemt af den udenrigspolitiske situation. Da Genovas flåde i 1379 besatte Chioggia, faldt deres værdi med næsten 90%. Samtidig kunne andelen af lån i den formue, som de, som tegnede dem, rådede over, overstige 100%, hvilket kun tilsyneladende er et paradoks, da formuen, som blev selvangivet, vel stadig var mindre end den faktiske formue. Tilbagebetalingen kunne trække ud i årevis; men trods det forblev forrentningen til langt ind i 1400-tallet på 5% – der var således nærmere tale om en vedvarende rente. Omkring 1380 var størstedelen af lånene fordelt på 1.200 långivere.
Playa del Carmen ligger i et turistområde kaldet “Riviera Maya”. Byen ligger ved Det Caribiske Hav, og dens vigtigste aktivitet er turisme. Det betyder også, at meget arbejde genereres i byggebranchen, som er den næstvigtigste industri i byen.

Mellerud kommune ligger i det svenske län Västra Götaland, i landskapet Dalsland ved den sydvestlig ende af den store sø Vänern. Kommunens administrationscenter ligger i byen Mellerud.

Bornholmer Straße-grænsen spillede en historisk rolle, idet det var den første grænseovergang, der blev åbnet under Berlinmurens fald 9. november 1989.

Området var længe præget af Klondyke-agtigt byggeri: Et virvar af lave træbygninger der blot skulle yde lidt ly til værksteder og forretninger. Det er meget fint beskrevet af Ib Spang Olsen i Lille Dreng på Østerbro. Der er en lille smule tilbage i Københavns Listefabrik og Østerbros Tømmerhandel, hvis høje hegn af planker med bevogtet indgang minder om den flyoplagsplads Tintin opdager i Tintin nr. 13, Koks i Lasten.

Mixed double-turneringen havde deltagelse af 11 par, og alle kampene blev spillet bedst af tre sæt. Mesterskabet blev vundet af Anne de Borman og Max Decugis. Det belgisk-franske par besejrede i finalen Mieken Rieck og Heinrich Kleinschroth fra Tyskland med 6–4, 7–5.

Christen Berg satser dog på at 1870'ernes danske politik, der hovedsageligt er et to-parti system dvs. Højre og venstre, vil kunne skabe et grundlag da Venstre fremstår som det store oppositionsparti, der også er beregnet på at varetage andre oppositionsgruppers interesser. Desuden er Berg opsat på at bryde sine provinsblades afhængighed af udklip fra højrebladene når det drejer sig om hovedstadsstof. Fremover skal udklippene stamme fra et vaskeægte venstreblad.

Hansen blev i oktober 1944 deporteret til Frøslevlejren og derfra i januar 1945 videre til KZ-lejren Neuengamme, hvor han døde efter udstationering i udelejrene Dessauer Ufer og Oortkaten.

Trods visse fremskridt indenfor pengeoverførsel uden brug af mønter og indenfor kreditvæsen blev de europæiske økonomier længe ved med at være afhængige af tilførsel af tilstrækkelige mængder ædelmetal. Omkring 1660 ankom der fra Latinamerika guld og sølv til en værdi af omkring 365 ton sølv, mens Europa kun producerede 20-30 ton. Spanien brugte imidlertid hovedparten af metallet til at finansiere firsårskrigen mod Holland. I den forbindelse var det kortfristede finansielle interesser, som stod i forgrunden, men på langt sigt udløste denne politik en inflation, som var til skade for økonomien. Frankrig handlede på samme måde. Colbert, som var rådgiver for Ludvig 14. af Frankrig, ændrede denne politik ved at begrænse mulighederne for udførsel af ædelmetal og styrkelse af mulighederne for indførsel. I den forbindelse styrkede han eksportindustrierne, forhøjede kursen på guld i forhold til sølv og stabiliserede statsgælden i en grad, at mange udlændinge valgte at placere deres ædelmetaller her.
Sveistrup blev cand. theol. 1871, cand. jur. 1875, birkedommer på Samsø 1895, herredsfoged i Fjends-Nørlyng Herred 1902, birkedommer i Kronborg Vestre Birk 1906, var folketingsmand for Viborg 1903—1909 (Venstrereformpartiet). Uden at spille en større rolle som politiker gjorde Sveistrup en offentlig indsats ved sit arbejde for kvindesagen og fredssagen. Han offentliggjorde meget indgående undersøgelser over københavnske syerskers økonomiske og sociale forhold dels i "Nationaløkonomisk Tidsskrift" (1899 og 1901) og dels som selvstændigt skrift (1894).

Med sin ualmindelige arbejdsevne forbandt han stor energi og en selvstændig karakter. Denne sidste egenskab bidrog ganske naturlig sit til, at han så hurtig opgav sin stilling i det Danske Kancelli, da han ikke kunne finde sig i Poul Christian von Stemanns egenrådighed. I modsætning til sin forgænger i embedet som politidirektør, Otto Himmelstrup Hvidberg, optrådte han med fasthed og sikkerhed overfor uromagerne bag Jødefejden 1819-1820. Skønt hørende til "den gamle Skole" var han dog en af de første højere embedsmænd, der over for Frederik VI, med hvem han som chef for politiet kom i hyppig forbindelse, anbefalede indførelsen af rådgivende stænder i Danmark.

Solfolket er en fastboende, stort set landbrugsbaseret, ørkenstamme, hvis mørke hud hjælper med at beskytte dem mod det stærke sollys. De er efterkommere af en gruppe skovelvere, som flygtede fra menneskene og etablerede landsbyen i Sorgs Ende ("Sollandsbyen") i en oase midt i en ørken, hvor kun de færreste mennesker eller trolde turde vove sig ud. Her oprettede elverne et fredeligt og idyllisk samfund, hvor næsten alle var tilfredse. Solfolket udviklede landbrugsteknikker, kunst og håndværk, bl.a silkevævning og smykkefremstilling. Solfolket var oprindeligt de mindst hårde af elversamfundene og var sjældent klar til at stå over for kriser – en uheldig tilstand, som landsbyens helbreder, Leetah, uvidende forstærkede med sin vane med øjeblikkeligt at behandle de mindste medicinske problemer, hvilket gjorde Solfolket uvante til ekstrem fysisk anstrengelse.

Maskiner, der strider mod dette, og rent faktisk bruger mindre energi, end de bliver tilsat, kaldes evighedsmaskiner af første art, da de bryder med første hovedsætning.

Therese Albertine Luise von Jakob Robinson (26. januar 1797 – 13. april 1870) var en tysk-amerikansk forfatterm lingvist og oversætter. Hun var den bibellærde Edward Robinsons anden kone. Hun skreve en kort autobiografi i forordet til Brockhausischen Conversations-Lexikon (1840). Der er skrevet en komplet biografi om hende af Irma Elizabeth Voigt, der blev udgivet i 1913.

salgschauffører der skal vurdere og forhandle værdi for sit læs inden hver tur eller som kører rundt og demonstrerer varer for arbejdsgiveren

Han debuterede med Hvor længe var Adam i Paradis? (1946). Han har desuden skrevet filmmanuskripter til de to sidste film om Mig og min lillebror fra sidst i 1960'erne.

Eirik Schrøder Amundsen (født 28. januar 1949 i Bergen, Norge) er professor i miljøøkonomi. Skønt nordmand var han i perioden 2007-15 medlem af Det Økonomiske Råd i Danmark (dvs. dansk vismand) med særlig miljøøkonomisk ekspertise.
Admiral Matome Ugaki blev kaldt tilbage til Japan i februar 1945 og fik kommandoen over den 5. luftflåde på Kyūshū. Den 5. luftflåde fik til opgave at udføre kamikazeangreb mod skibe involveret i invasionen af ​​Okinawa, Operation Ten-Go, og begyndte at træne piloter og samle fly til forsvaret af Kyūshū, der sandsynligvis ville være det næste sted, de Allierede invaderede.

For dk4 har han desuden produceret flere programmer om historisk madlavning med arkæolog og madhistoriker Bi Skaarup. Ved hendes død i marts 2014 lagde dk4 en mindevideo indtalt af Howitz på YouTube, der gennemgår deres samarbejde.

Der findes underkategorier, for endnu lettere oppakning, kaldet SuperUltraLight (SUL) og eXtremeUltraLight (XUL) med henholdsvis 2.250 gram og 1.125 gram basisvægt, hvilket selvsagt kræver endnu større dedikation. Disse er frontløberne indenfor genren og er ofte mere inspirerede af udstyr og tøj til brug ved ultraløb, multisport og adventure race end af udstyr og tøj til traditionel vandring.

I slutningen af 1930'erne var Laval formelt ude af politik, men han koncentrerede sig om at opbygge et medieemperium, der gav ham fornyet indflydelse i praksis. Da Frankrig i midten af 1940 måtte se sig besejret af de tyske tropper, brugte han sin indflydelse til at støtte Vichy-regeringen, der fra starten blev ledet af Philippe Pétain. Laval blev snart vicepremierminister, og som sådan foreslog han en alliance med Nazityskland.

Overvågning er monitorering af information, geografiske områder, genstande eller personer med det formål at tilegne sig og gemme informationer om målet for overvågningen. Informationerne kan efterfølgende bruges til fordel, men også i høj grad til ulempe, for den overvågede. Det kan foregå ved observationer foretaget på lang afstand med elektronisk udstyr, som fx overvågninskameraer og nummerpladegenkendelse eller ved at opsnappe data elektronisk via internet eller fra mobiltelefoner. Men det kan også foregå helt lavteknologisk ved ganske almindeligt opsyn eller overhøring. Overvågning omfatter også brud på brevhemmeligheden, telefon- og rumaflytning, satellitfoto og ulovlig indsamling af sundhedsdata.

Tilpasningen til, hvornår havene kunne besejles og Alperne passeres, udgjorde derved rammebetingelserne. Levering i tide af de fra Levanten importerede varer til købmændene fra kejserriget og omvendt var en vigtig forudsætning for den hurtige vareomsætning.
Efter Marshalls ordrer kiggede generalmajor John E. Hull på taktisk brug af atomvåben ved invasionen af ​​de japanske hjemmeøer (selv efter nedkastning af to strategiske atombomber over Japan troede Marshall ikke, at japanerne ville kapitulere øjeblikkeligt). Oberst Lyle E. Seeman rapporterede, at mindst syv bomber ville være til rådighed ved X-Day, og disse kunne blive kastet på de forsvarende styrker. Marshall tog udgangspunkt i et tidligere notat fra generalen for ingeniørtropperne, Leslie Groves, som havde overværet Trinitytesten, og fastslog, at kun 30 minutter efter, at en atombombe var kastet, kunne de amerikanske styrker rykke ind i eksplosionszonen. Seeman gjorde opmærksom på, at amerikanske tropper ikke gik ind i et område ramt af en bombe i "mindst 48 timer", da risikoen for radioaktivt nedfald ikke var klarlagt, og så kort tid efter detonation ville have medført en betydelig bestråling af de amerikanske tropper.

I 1970 flyttede Daloon fra København til en nybygget fabrik i Nyborg, og i 1973 blev datterselskabet Daloon Lebensmittel GmbH etableret som et salgskontor i Tyskland. Koncernen blev i 1983 udvidet med en fabrik i Rudkøbing på Langeland og i Newark, England. Senest opkøbte Daloon i 2001 den svenske virksomhed Lecora AB.

Ammunitionen blev indført som standard ammunition til NATO landenes rifler, automatrifler og maskingeværer. Den brugtes i USA i M14 automatriflen og M60 maskingeværet i slutningen af 1950'erne. Fabrique Nationales FN FAL blev den mest populære 7.62 NATO riffel i europa, og blev brugt frem til de tidlige 1980'ere. I USA blev M14 udfaset til fordel for M16 riflen allerede i 1960'erne, og NATO skiftede standard til dens 5.56 x 45 mm ammunition. Våben i 7.62 x 51 mm NATO er dog stadig i brug i de fleste NATO lande. Ammunitionen bruges både i infanterivåben og på maskingeværer monteret i køretøjer, kampfly og helikoptere.

Ringen blev udformet af den senere SS-Gruppenführer Karl Maria Wiligut efter opfordring af Heinrich Himmler, er udført i sølv, og bærer på ydersiden et dødningehoved med to knogler lagt over kors.

Skagensjægere fra 1898 er et maleri af P.S. Krøyer. Maleriet skildre en jagt den 21. september 1897. Krøyer lagde meget vægt på selskabelighed i forbindelse med jagter i modsætning til Michael Ancher der var den fødte jæger.

Den Estiske selvstændighedserklæring, tillige kendt som Manifest til Estlands folk (estisk: Manifest Eestimaa rahwastele), regnes som den erklæring, hvorved Republikken Estland blev udråbt i 1918. Selvstændighedserklæringen fejres den 24. februar, Estlands nationaldag.

Det andet system, Cadastro de Pessoas Físicas (CPF) er føderale og angiveligt unikt, det blev oprettet oprindeligt kun med henblik på beskatning (en beslægtet system bruges til virksomheder).
Allerede i 1407 konstaterede senatet, at "Syrien" (hermed mentes hele Mellemøsten) efterspurgte guld men ikke sølv. Trods det opgav man ikke straks dette betalingsmiddel. Det kunne hænge sammen med vekselkursen på gulddukater og de i Venedig cirkulerende små denarer, Denari piccoli. I 1284 svarede en dukat til 576 Piccoli, i 1380 1.032 og i 1417 sågar 1.212. Ganske vist forsøgte Timandsrådet, som prøvede at styre møntvæsenet strengere, at stoppe kursfaldet mellem 1472 og 1517 ved 1:1.488, men herefter faldt Piccolo mønten yderligere i værdi frem til 1592 og nåede ned på et kursforhold på 1:2.400. Værdifaldet på Piccolo kan hverken forklares med værdiforholdet mellem guld og sølv eller ud fra ydre faktorer, såsom pest eller krig. Når andelen af ædelmetal faldt, faldt udgifterne ikke i samme grad – forskellen inddrog staten. Allerede i 1379 lå denne forskel på 19%. Ved denne metode blev mønten imidlertid mindre og mindre, så man snart måtte præge mønter med firedobbelt (Quattrino) eller endda ottedobbelt (Ottino) pålydende af Piccolo. Det slog imidlertid snart ikke til, og derfor udsendtes der snart mønter på 2 og 4 soldi, hvilket svarede til 24 og 48 Piccoli.

Botvinnik startede en skakskole som gav undervisning til specielt begavede talenter. Flere storspillere har været forbi Botvinniks skakskole, blandt andet Garri Kasparov, Anatolij Karpov og Vladimir Kramnik.

Grandi var en af de vigtigste italienske komponister i begyndelsen af 1600-tallet. Med sine talrige kirkemusikalske og verdslige kompositioner øvede han stor indflydelse på senere komponister. Han var den første, som brugte ordet kantate om verdslige, næsten dramatiske værker, en mellemting mellem koncerterende madrigaler og arier. Ved siden af verdslige instrumentalværker skrev han betydelige kirkemusikalske værker, blandt andet flere motetsamlinger, samt salmer og messer. Mens han var ved Markuskirken, skrev han flere bøger med usædvanlig fine sangkompositioner, kaldet Cantade et arie a voce sola (1620–29).

En vis afspænding kom med udviklingen af nye produktionsgrene, såsom sukkerrør. I 1366 var det lykkedes for Cornaro familien i San Luca at erhverve store godser på Cypern. De derværende sukkerrør gjorde familien til en af de rigeste i Venedig. På Cypern lå produktionsprocessen frem til det raffinerede sukker endnu stort set i én hånd, men forædlingen blev til dels gennemført i Venedig.

De Allierede foretog antikamikazeforberedelser, kendt som Big Blue Blanket. Dette indebar at føje flere eskadriller til hangarskibene i stedet for torpedo- og styrtbombefly, og at konvertere B-17'er til luftbårne radarpatruljeposter på samme måde som moderne AWACS. Nimitz fremkom med en plan for en førinvasionsskinmanøvre ved at sende en flåde til invasionsstrandene et par uger før den egentlige invasion for at lokke japanerne ud på deres envejsflyvninger, som så ville møde transportskibe lastet med antiluftskytskanoner fra stævn til agter i stedet for de værdifulde og sårbare transportskibe.

Carl Peter Værnet, døbt Carl Peter Jensen (28. april 1893, Løjenkjær, Astrup Sogn – 25. november 1965, Buenos Aires, Argentina) var en dansk læge som arbejdede for SS i koncentrationslejren Buchenwald.
Højde – nogle elvere, som Savah og Flyvefolket, er lige så høje som mennesker, selvom de er mere spinkle. De fleste af Ulverytterne, Solfolket og De Hjemvendte er meget kortere og måler ca 120 cm.

Valgaeren spillede desuden 19 kampe for det belgiske landshold. Han var en del af det belgiske hold til EM i 2000 på hjemmebane. Her spillede han alle belgiernes tre kampe, men kunne ikke forhindre at holdet røg ud allerede efter gruppespillet.

Vedbygaard blev ødelagt under grevens fejde og genopbygget ca. år 1540 som et trefløjet anlæg i gotik med blandt andet kamtakkede gavle. I det indre findes stadig kalkmalerier og bemalede lofter fra 1500-tallet. Omkring 1854 blev syd- og nordfløjen restaureret. H.B. Storck tilføjede et gartnerhus (1868) og ishus (1870) og en forvaltergård (1878). Pavillonen i bindingsværk på sydfløjen er bygget omkring år 1900 i forbindelse med en kraftig restaurering, eller snarere tilbageføring, ved arkitekt F.C.C. Hansen, assisteret af Storck og Hans J. Holm. Op gennem tiden har der været forskellige ejere på gården, indtil den blev arvet af H.C. Lunds adoptivdatter Charlotte Storck, som blev gift med Sjællands biskop Peder Madsen. Efter bispens død blev gården, ved testamentarisk bestemmelse, rekonvalescenthjem fra 1917 og tilknyttet Diakonissestiftelsen i København. Parken er altid åben for besøgende og hovedbygningen ved forudgående aftale.

I længden kneb det dog med at skaffe de nødvendige private midler, så Gladsaxe Ny Teater måtte 8. januar 2008 gå i betalingsstandsning som følge af et stort underskud. I maj 2010 kom det frem, at teatret ville lukke 1. juni. Herefter overtog Gladsaxe Gymnasium teatrets lokaler, som i dag bruges til gymnasiets musical, morgensamlinger og koncerter mv.

Ødipuskompleks bruges i psykoanalysen som en betegnelse for ubevidst, seksuelt betonet kærlighed til forælderen af det modsatte køn (for sønnen er det kærlighed til moderen, og for datteren er det kærlighed til faderen) samt et had til forælderen af samme køn, opstået i en meget tidlig barndom og som regel hurtigt fortrængt til underbevidstheden.

På amfiteatret i parken har Ruds Vedby Borgspil siden 1988 opført amatørteater med udgangspunkt i historiske begivenheder og sagn fra lokalområdet.

1526 foretog han et fremstød mod Delhi-sultanatet som gjorde ham til herre over Nordindien. Hans hær slog først modstanderne ved Panipat 21. april 1526 og året efter ved Khanwa (Khanua), hovedsagelig takket være anvendelse af ildvåben og rytteri, og dermed grundlagdes mogulernes indiske herredømme bl.a. over Delhi. Det lykkedes ham dog ikke at skabe en fast administration før sin tidlige død.

Der er ikke forsket meget i den omfangrige handel med glasperler, som Murano via mellemhandlere såsom Hudson's Bay Company nåede ud over hele Amerika, foruden Asien og Afrika fra 1500-tallet til midten af 1800-tallet. De strakte sig fra simple perler til håndpolerede kunstværker. De blev fremstillet af verixelli mens phioleri fremstillede flasker og lignende.
I april, maj og juni fulgte Allierede efterretninger oprustningen af de japanske landstyrker, herunder fem divisioner sendt til Kyūshū, med stor interesse. Man mente med god vilje, da man stadig var i projekteringsfasen, at totalen for Kyūshū i november ville være på omkring 350.000 soldater. Dette ændrede sig i juli med opdagelsen af ​​fire nye divisioner og tegn på, at flere var på vej. I august var tallet oppe på 600.000, og en Magic-krypteringsanalyse havde identificeret ni divisioner på det sydlige Kyūshū – tre gange det forventede antal (faktisk var dette stadig en alvorlig undervurdering af den japanske styrke, se ovenfor).

Refs Herred var et herred i det tidligere Thisted Amt. Tidligere hørte Thyborøn Sogn med til Vestervig-Agger Kommune men i 1954 overgik sognet til Vandfuld Herred i Ringkøbing Amt.

Netop i denne periode faldt handelen med peber fra 1620 betydeligt efter at have holdt stand forbløffende længe. Få år senere blev peber ikke længere regnet for en østlig vare, men derimod for en vestlig (ponente). Hollændere og englændere havde i høj grad fået monopol på handelen med krydderier.

Babur (også Babar eller Baber, oversat både som "Tigeren" og "Leoparden") (egl. Zahir-ud-din Mhuhammed), 14. februar 1483-26. december 1530 var indisk stormogul 1526-1530 og grundlægger af Mogulriget.

Korstog og erobringen af Konstantinopel åbnede samtidig i flere århundreder for direkte handel til langt ind i Asien, men disse handelsrejser krævede dog også, i lighed med udrustning af de regelmæssige skibskonvojer, store mængder kapital, som overvejende blev stillet til rådighed i form af kreditter. Imidlertid var det kun storkøbmænd fra de førende patricierfamilier, som havde lov til at deltage i fjernhandelen – der var således til dels et monopol i peberhandelen - De samme patriciere satte sig også på den politiske magt.

Det japanske forsvar var stærkt afhængigt af kamikazefly. Ud over jager- og bombefly omfordelte de næsten alle deres træningsfly til missionen ved at forsøge at kompensere i kvantitet for det, de manglede i kvalitet. Deres hær og flåde havde mere end 10.000 fly klar til brug i juli (og ville have haft noget mere i oktober), og de planlagde at bruge næsten alt, der kunne nå invasionsflåderne. Ugaki stod også i spidsen for bygningen af ​​hundredvis af små selvmordsbåde, der også skulle bruges til at angribe alle Allierede skibe, der kom tæt på Kyūshūs kyster.

I Brasilien er der to forskellige systemer. Den første, er Registro Geral (RG),et tal forbundet til det officielle ID-kortet. Selv om ID-kort angiveligt er nationalt, er RG numret tildelt af staterne og et par andre organisationer, såsom hæren. Så, det er ikke kun muligt at have samme RG nummer som en person fra en anden stat (som normalt behandles ved at angive den stat, der har udstedt ID-kort), men det er også muligt at (lovligt) have mere end en RG, fra forskellige stater.
Selskabet blev etableret i 1978 i Köln under navnet Special Air Transport (SAT). Den første flyvning fandt sted 5. september 1978 med et Fokker F27 fly. I foråret 1986 blev hele selskabet reorganiseret, og fra den 1. juni samme år, skiftede man navn til det nuværende. I 1992 flyttede Germania fra Köln til Berlin, hvor hovedkontoret blev placeret tæt på Flughafen Berlin-Tegel.

En undersøgelse udført af admiral Nimitz' stab i maj anslog 49.000 amerikanske tab i de første 30 dage, herunder 5.000 til havs. En undersøgelse udført af general MacArthurs stab af 20. juni anslog 53.000 amerikanske tab i de første 30 dage og 105.000 efter 90 dage. Da der blev sået tvivl om disse tal af general Marshall, forelagde MacArthur et revideret estimat over 105.000, delvist ved at fratrække sårede mænd, der var i stand til at vende tilbage til fronten.

I et brev sendt til general Curtis LeMay fra general Lauris Norstad, da LeMay overtog kommandoen over B-29-styrkerne på Guam, fortalte Norstad LeMay, at hvis en invasion fandt sted, ville det koste USA "en halv million" døde.

Aldrig gennem århundrederne har det estiske folk mistet længslen efter selvstændighed. Fra slægtled til slægtled har de i det skjulte holdt håbet i live om, til trods for slaveri og undertrykkelse fra fjendtlige besætteres side, at der vil kommen en tid "når alle splinter, i begge ender, vil fortæres af flammerne" og når "Kalev vil komme hjem for at bringe sine børn glæde."

Måden nummerene er implenterede på, er forskelig fra land til land, men i mange tilfælde, får en borger nummeret når de er født eller når de når den myndige alder (typisk 18 år). Tilflytterere får et nummer når de flytter til landet.

Dominic Anthony Sherwood (Dom Sherwood) (født 6. februar 1990) er en engelsk skuespiller og model. Han er kendt for sin rolle i teenagevampyrfilmen Vampire Academy og for sin rolle som Jace Herondale i Freeform og Netflix-serien Shadowhunters.

Patruljefartøjerne vil under normale omstændigheder blive benyttet til kystnære operationer indenfor 24 sømil fra kystlinjen. De har dog en operattiv rækkevidde på 3.000 sømil. Rækkevidden samt en tophastighed på 25 knob gør det muligt for skibene i klassen at indhente skibe, eksempelvis en stor trawler der fisker ulovligt i newzealandsk farvand. Hvert af farvandene forventes at sejle op til 290 dage om året.

Hun modtog i 2007 Cosmopolitans Talentpris. Har modtaget Robert for "Årets danske tv-serie" i 2014, 2015 (Arvingerne, sæson 1 og 2), samt to Golden FIPA (i Biarritz, 2014) for "TV Series and Serials" samt "TV Series and Serials: Screenplay" for Arvingerne, sæson 1. Endvidere tildelt N.F.S. Grundtvigs Pris i 2010 for sit arbejde som hovedforfatter på Pagten - samt Kathrine Windfelds Mindelegat 2016.

På det tidspunkt var udviklingen af atombomben en meget tæt bevogtet hemmelighed, der kun var kendt af få topembedsmænd uden for Manhattan-projektet, og den indledende planlægning af invasionen af ​​Japan tog ikke dets eksistens i betragtning. Da atombomben blev tilgængelig, forestillede General Marshall at bruge dem, hvis et tilstrækkeligt antal kunne fremstilles i tid, for at støtte invasionen.
I almindelighed var håndværksproduktionen fortrinsvis rettet mod de lokale markeder. Alligevel havde denne produktion behov for råvarer fra fjerne områder. Således importerede man bomuld fra Sicilien, Ægypten og Syrien. I 1400-tallet blev der også fremstillet bomuld i kolonierne, såsom Kreta og senere Cypern, og det i en grad så korndyrkningen blev forsømt.

Maristova i Filefjell (bygget under dronning Margrete 1. i 1390) og Nystuen i Vang (først nævnt i 1627, men antages at være meget ældre) er gæstehuse for rejsende langs vejen. Værterne ved overnatningsstederne blev betalt af kongen for at betjene rejsende langs vejen. Ordningen ophørte i 1830.

Ole Stouby (født marts 1969) er en dansk pioner indenfor online-rejsebranchen. Han startede rejsesøgemaskinen Travelmarket.dk i 1996 og er i dag administrerende direktør og medejer af selskabet.

Howitz læste teatervidenskab og retorik på Københavns Universitet og blev i 1978 instruktørelev på Den Danske Filmskole. Sideløbende med studierne arbejdede han som statist, korist og scenetekniker på forskellige københavnske teater- og revyscener. Det blev dog aldrig til en karriere som udøvende kunstner.

Man må i denne sammenhæng tage i betragtning, at handelsomfanget ofte var større end de disponible mængder af ædelmetal, så der nemt kunne opstå mangel på mønter, hvilket tvang handelen til at gå tilbage til ren tuskhandel. Derfor var et pengeomløb uden mønter snart en absolut nødvendighed.

En usammenlignelig kamp mellem nationer har knust det rådne fundament for det russiske Tsar-imperium. Overalt ud over Sarmatias sletter spredes anarki og truer med at begrave alle nationer bosatte i det tidligere russiske imperium. Fra vest nærmer de sejrrige tyske hære sig for at kræve deres andel af den russiske arv og, frem for alt, at tage i besiddelse de kystnære områder ved Østersøen.

Behovet for kredit blev skærpet af byen selv. Den optrådte ofte selv kredittager f.eks. for at kunne finansiere krige eller import af hvede. Således forstyrrede store lån kredit- og pengemarkedet og drev renten i vejret. Først med det større pengeomløb i 2. halvdel af 1300-tallet faldt renteniveauet langsomt. De første veksler optrådte i Venedig kort efter år 1200, men endnu i 1227 sendte man hellere en hvedeopkøber til Apulien med sølvbarrer og omfattende sikkerhedsforanstaltninger, frem for at anvende denne form for pengeoverførsel. Det varede 100 år mere, før brugen af veksler omtrent blev en selvfølge.

National League 1879 var den fjerde sæson i baseballligaen National League, og ligaen havde deltagelse af otte hold. Kampene blev spillet i perioden 1. maj – 30. september 1879. Mesterskabet blev vundet af Providence Grays, som vandt 59 og tabte 25 kampe, og som dermed vandt National League for første gang.

I den forbindelse var gælden i Monte Vecchio nået op på 6 mio. dukater, mens Monte Nuovo kun var på ca. 3 mio. dokuter, så byen var stærkt forgældet og måtte indtil videre opgive en hver form for rentebetaling og tilbagebetaling. I stedet grundlagde man en Monte Nuovissimo og kort tid efter Monte del Sussidio, hvor allerede navnet antyder, at den kun tjente til understøttelse – af krigsmaskineriet..
Homer Jay Simpson er den fiktive hovedperson i den animerede tv-serie The Simpsons og far i den navnkundige familie. Dan Castellaneta lægger stemme til figuren, der optrådte første gang på tv, sammen med resten af familien, i The Tracey Ullman Shows kortfilm "Good Night" den 19. april 1987. Homer blev skabt og designet af tegneren Matt Groening, mens han ventede i lobbyen på James L. Brooks' kontor. Groening var blevet kaldt ind for at komme med forslag til en række kortfilm baseret på sin tegneserie Life in Hell, men i stedet besluttede de at oprette et nyt sæt tegneseriefigurer. Groening navngav karakteren efter sin far, Homer Groening. Efter at have været en del af The Tracy Ullman Show i tre sæsoner, fik Simpson-familien deres egen serie på tv-kanalen Fox og debuterede den 17. december 1989.

Ved Waldnaab ligger en opstemning der tidligere producerede kraft til maskinarbejde. I Luhe ligger den første vandmølle ved Naab. Den såkaldte Naabmühle har været både en korn- og en savmølle. Nu bruges møllen udelukkende til strømproduktion.

UL opdeler i kategorier ud fra rygsækkens vægt, for at have et mål at gå efter og for at gøre det lettere at adskille hvad emnet drejer sig om i en debat.

Eske K. Mathiesen har udsendt over 30 digtsamlinger, der ofte har tilfælles at de omhandler dyr, som han synes på mange måder afspejlede mennesket. Han har dog senere fået en interesse for en krage som han ser som en afspejling på sig selv, og som han har skrevet mange digte om i en digtsamling. Digtene er ofte anvendt som børnefortællinger. D. 16. oktober, 2007, gæstede han Den 11. time og læste nogle af sine digte op.

Operation Olympic, invasionen af ​​Kyūshū, skulle begynde på "X-Day", som var planlagt til den 1. november 1945. Den kombinerede Allierede flådearmada ville have været den største nogensinde samlet set, med 42 hangarskibe, 24 slagskibe og 400 destroyere og destroyereskorter. Fjorten amerikanske divisioner var planlagt til at deltage i de indledende landgange. Ved hjælp af Okinawa som en samlingsbase ville formålet have været at erobre den sydlige del af Kyūshū. Dette område ville så blive brugt som et nyt samlingssted for et senere angreb af Honshū i Operation Coronet.

Bladet får Otto Borchsenius som redaktør der fortsætter i en mere traditionel bondevenlig linje, men det lykkedes ham aldrig at skabe en succes, og i 1892 bliver det inkoorporeret i, det af Peter Adler Alberti udgivne, Dannebrog.

Internetfænomenet John Titor der skrev på forskellige BBS i årene 2000 og 2001, var angiveligt en tidsrejsende fra 2036 der stoppede forbi år 2000 på hans vej tilbage til år 1975.

Nors Sø har en fin fiskebestand, domineret af gedde, aborre, skalle og ål samt mindre bestande af helt, hork og hundestejle. Smådyrsfaunaen i søen blev grundigt undersøgt i 1992, og her fandt man 153 forskellige arter – det største antal, som er rapporteret fra nogen sø i Jylland.